Aalborg Stiftstidende, 1831-09-10
Vensyssel er næsten en Ø; mod Syd isoleret ved Liimfjorden og mod Vest, Øst og Nord omgivet at mægtige Have. Landet er næsten fladt med noget ophøiet Terrain i Midten, og gjennemstryges det end ofte af hæftige Storme, saa gjennemvistes og udluftes det og idelig ved mindste Vindpust, saa at ingen Luft kolonner, ingen skadelige Dampe eller Dunster kunne, end ikke i stille Veir, længe blive staaende over Landet men henrives ved mindste Luftstrøm. Søluften gjennemstrømmer saaledes Landet fra hvilken Kant det blæser, og da det kun lidet bliver svangret med Landluften, saa er dens Virkning saameget mere velgjørende for Sundheden; selv Havguserne, hvorover der stundom føres Klage, kunne ikke ansees skadelige for Helbreden, tvertimod er det antaget, at ved den Fugtighed de medbringe fra Havet, opfriskes og rendses Armosphæren, og faaer derved en gavnlig Jndvirkning paa Liv og Helbred, desuden bidrager Landets sandede Jordbund til at bortskaffe al den Væde, som en vedvarende Regn og fugtige Taager kunne meddele, i det den hurtig absorberer samme, og denne løse sandede Jordbund, hvis Overflade hurtigen igjen afvidskes af Vinden, admitterer ingen Udvilling af mephitiske Dampe, eller stikstofholdige for Aandedrættet skade. lige Dunster. At Forfædrene her have kjendt Nytten af at boe paa høit beliggende Steder, hvor Søluften ret har kunnet komme til dem fra første Haand, beviser flere anseelige Bygninger, blandt hvilke Børglum kloster i saa Henseende har en sund og herlig Beliggenhed J de fleste Egne har Vensyssel ogsaa fortræffeligt Vand, deels ved Aaer og Bække, deels ved Kilder, fra hvilke det fremspringer ublandet og reent filtreret i den sandige Jordbund. Endog nogle Saltkilder skal findes her til ikke mindre end 2 pCt. Store Stæder maa i Almindelighed ansees som Oplagssteder eller Productionssteder for farlige Epidemier, hvor de ofte primitiv udvikle sig, halstarrigen vedligeholdes, og hvorfra de letteligen udbrede sig videre. Af disse har Vensyssel ingen, da dets Kjøbstæder ere smaa heller ikke, med nogle faa Undtagelser, samlede Landsbyer, hvorimod de fleste Bygninger paa Landet ligge adspredte paa Marker og Heder. Ved at anføre disse locale Forhold, troer Ref. det saaledes at være klart, at Cholera, hvad enten man nu antager denne Sygdom for Masma, som meddeler sig ved Luften, eller for contagiøs Epidemie, saa vil den i første Fald vanskelig kunne meddeles, og i begge Tilfælde vanskeligere kunne udbredes her end andensteds; da der efter det Locale intet blivende Sted er her for Smittestof af anførte Art, men denne vil af de angivne Aarsager sandsynligen ikke længe kunne holde sig i disse Egne men maa af samme Grund, om og den skulde yttre sig her, snart de generere i sin Carracteer og Farlighed. Erfarenhed har desuden allerede beviist, at Ophold paa tørre, høie og luftige Steder er det bedste Præservativ mod dette Onde; og Vensyssels Jndbyggere kunne prise sig saare lykkelige ved Landets, i saa Henseende heldige Beliggenhed og øvrige locale Beskaffenhed. Ved blot at iagttage de Forsigtigheds-Regler som ere foreskrevne, ved en maadeholdende Diæt, og Reenlighed i alle Vaanigshuse, Beboelses Værelser og Sengesteder, hvilket især maa anbefales en stor Deel af Vensyssels Jndvaanere og fornemmelig lægges dem paa Sinde, ville vi saaledes have mindre at befrygte af hiin ødelæggende Sot, end flere andre af vore Landsmænd i de sydligere Egne.